Comme un chef

Comme un chef (títol orichinal en francés, en aragonés Como un chef, estrenada en Aragón con o títol en castellano de El chef, la receta de la felicidad, O chef, a recepta d'a felicidat en aragonés) ye una cinta francesa de comedia de l'anyo 2012 dirichida por Daniel Cohen seguntes un guión orichinal d'él mesmo y d'Olivier Dazat, con dirección de fotografía de Robert Fraisse y Banda Sonora Orichinal de Nicola Piovani. Producida por Sidonie Dumas ta las productoras Gaumont y TF1 Films Production, en a cinta participan, entre d'atros, os actors Michaël Youn, Jean Reno, Raphaëlle Agogué, Julien Boisselier, Salomé Stévenin, Serge Larivière, Issa Doumbia, Bun Hay Mean, Pierre Vernier y Santiago Segura.

A cinta s'estrenó lo 7 de marzo de 2012 mientres a 62ena edición d'o Festival Internacional de Cine de Berlín, en Alemanya, y se prochectó en muitos festivals cinematograficos arredol d'o mundo. Tanimientres, a criticas d'a cinta no estioron pas guaire positivas. Comme un chef s'ambienta en a ciudat de París en epoca actual d'a cinta (2012).

 Argumento 
Jacky Bonnot ye un talentoso chef que no ha teniu pas guaire exito en os suyos treballos en os restaurants, a on gosan despedir-lo en estar masiau eficient y exquisito en o suyo treballo y en o contacto con os clients. Vive con a suya novia, Béatrice, qui se troba embarazada. Bel día la suya novia li diz que no pueden continar asinas y que s'amenista que accepte cualsiquier treballo y que li dure tiempos. Finalment troba un treballo ta pintar una residencia d'ancianos.

D'atra man, Alexandre Lagarde ye un prestichioso chef con tres estrelas en a Guía Michelin (ye decir, una calidat excepcional d'a cocina d'o restaurant, que chustifica lo viache nomás que por ixo) pero que tien problemas con o propietario d'o restaurant Cargo Lagarde, Stanislas Matter, qui quiere fer cambios ta tener un restaurant de cocina moderna y experimental y li molesta que Alexandre contine en o restaurant.

Jacky ye pintando en a residencia pero veye que os cociners no son fendo bien una recepta con bacalau y dende la finestra lis diz cómo han de fer-la. Finalment dentra por a finestra en a cocina y s'encarga él de fer a birolla. Lo primer día a los residents no lis cuaca guaire lo resultau, pero en bels días Jacky se converte en qui fa de contino la birolla en tenendo como aduyants a los antigos cociners. Un día plega en a residencia Alexandre ta visitar-ie a lo suyo amigo Paul Matter (qui ye lo pai de Stanislas) y iste li fa probar o plato cocinau. Alexandre reconoix inmediatament una d'as suyas receptas, perfectament preparada. Casualment Stanislas l'ha deixau sin d'aduyants y Alexandre li proposa a Jacky de convertir-se en o suyo segundo en o restaurant. Jacky ye un apasionau d'a cocina d'Alexandre, qui ye ta él un d'os grans chefs d'a cocina francesa, pero li ha prometiu a Béatrice que mantiendría lo suyo treballo de pintor y amás de treballar ta Alexandre no tiendría chornal en estar nomás que a preba. Finalment accepta la oferta d'Alexandre.

Cuan escomencipia a treballar en o restaurant, fa un cambio en una d'as receptas d'Alexandre y iste li da comiat, pero finalment torna a acceptar-lo cuan Jackie li resuelve un problema que teneba con una recepta. Pero de rapiconte tot se complica: bien luego plegarán en o restaurant os criticos d'a Guía Michelin, Stanislas li fa terne que terne lo boicot a Alexandre, la filla d'Alexandre li refreca que no sía present en a lectura d'a suya tesi doctoral que coincidirá con a visita d'os criticos y, ta remallar, Béatrice s'ha enterau de que Jackie ha deixau o suyo treballo de pintor y l'ha albandonau.

 Elenco Comme un chef en Internet Movie Database. 
 Actor  Papel  Notas  Jean Reno  Alexandre Lagarde   Michaël Youn  Jacky Bonnot   Julien Boisselier  Stanislas Matter   Salomé Stévenin  Amandine   Pierre Vernier  Paul Matter   Santiago Segura  Juan   Serge Larivière  Titi   Geneviève Casile  Mai de Béatrice   Issa Doumbia  Moussa   Bun-hay Mean  Chang   André Penvern  Pai de Béatrice   Rebecca Miquel  Carole   James Gerard  Cyril Boss   Henri Payet  Thibault   Franck de la Personne  Client d'o Cargo   Céline Caussimon  Client d'o Cargo   Jeanne Ferron  Muller en o vestuario   Nicolas Woirion  Chefe de l'equipo de mantenimiento   Pierre Aussedat  Gérard de Luz   Ginnie Watson  Marion   Grégory Annoni  Boris   Nicolas Ullmann  Chefe de sala en l'Ampousie   Thérèse Quentin  Resident   Philippe Dehesdin  Resident   Marion Andersen  Enfermera   Alban Aumard  Serge Paillard   Kentaro  Akio Takenaka   Christian Mulot  Duenyo d'a brasería   Patricia Thibault  Client d'o Cargo   Reina Kakudate  Paseyant chaponesa en o mercau   Frédéric Saurel  Propietario d'o restaurant de cambioners   Bruno Magne  Cambionero   Sébastien Accart  Julien   Natacha Kossmann  Periodista   Christophe Paou  Regustero de l'Ampousie   Rémy Roubakha  Marco, en Rungis   Julien Girbig  Cambrero de l'Ampousie   Jean-Chrétien Sibertin-Blanc  Émilien   Brigitte Boucher  Profesora universitaria   Benjamin Boyer  Paseyant en o mercau   Alexandre Delamadeleine  Cambrero d'o Cargo   Jean-Paul Bazziconi  Vendedor en a botiga de ropa   Djamel Touijine  Propietario d'o supermercau   Laurent Claret  Critico   Cédric Zimmerlin  Disenyador   Jeanne Bournaud  Director d'o programa de televisión   Karim Wallet  Cambrero con a "blanquette"   Nicolas Bienvenu  Cambrero d'a brasería   Eric Le Roch  Client qui pide "blanquette"   Virgile Bramly  Critico d'a Guía Michelin   Élodie Hesme  Critico d'a Guía Michelin   Shawn Baichoo  Voz No acreditau Lorianne Krieger   No acreditada Jovanka Sopalovic   No acreditada Cécile Rittweger  Oficinista  No acreditau David Serero  Client d'o restaurant  No acreditau

 Critica 
Cristina Bringas, en El espectador imaginario, en fa una critica positiva, mesmo considerando que ista cinta puet convertir-se en una cinta clasica aintro d'o subchenero d'o cine sobre la cocina: Cristina Bringas: Ratatouille encarnado en hombre, en El espectador imaginario.

Alejandro Muñoz en Cine y comedia li atorga cuatro puntos sobre diez y considera que: Alejandro Muñoz: El Chef, la receta de la felicidad: Insípido plato, en Cine y comedia.

Fausto Fernández, en a revista Fotogramas en fa una critica favorable: Fausto Fernández: El Chef, la receta de la felicidad. Para cocinillas de la comedia francesa, en a revista Fotogramas, 25 de chunio de 2012.

 Se veiga tamién 
 Cine en 2012.
 Cintas de 2012.

 Referencias 

 Vinclos externos 
  Comme un chef en Internet Movie Database.
  Comme un chef en Allociné.
  Comme un chef en AllMovie.
  Comme un chef en Rotten Tomatoes.
  /  Comme un chef en Film Affinity.
  Comme un chef en Box Office Mojo.

Categoría:Cintas ambientadas en París
Categoría:Cintas ambientadas en 2012
Categoría:Cintas con banda sonora orichinal de Nicola Piovani
Categoría:Cintas con dirección de fotografía de Robert Fraisse
Categoría:Cintas con guión de Daniel Cohen
Categoría:Cintas con guión d'Olivier Dazat
Categoría:Cintas con montache de Géraldine Rétif
Categoría:Cintas de Francia
Categoría:Cintas de cine de comedia
Categoría:Cintas dirichidas por Daniel Cohen
Categoría:Cintas en francés
Categoría:Cintas interpretadas por Bun Hay Mean
Categoría:Cintas interpretadas por Issa Doumbia
Categoría:Cintas interpretadas por Jean Reno
Categoría:Cintas interpretadas por Julien Boisselier
Categoría:Cintas interpretadas por Michaël Youn
Categoría:Cintas interpretadas por Pierre Vernier
Categoría:Cintas interpretadas por Raphaëlle Agogué
Categoría:Cintas interpretadas por Salomé Stévenin
Categoría:Cintas interpretadas por Santiago Segura
Categoría:Cintas interpretadas por Serge Larivière
Categoría:Cintas producidas por Sidonie Dumas
Categoría:Cintas rodadas en Francia